Miika J. Norvanto

Miika J. Norvanto (s. 21. syyskuuta 1982) on suomalainen kiinteistö- ja teknologiayrittäjä. Hän on syntynyt Ruotsissa ja elänyt suurimman osan elämästään Suomessa. Hänellä on yli 30 vuoden kokemus IT-sektorista. Kansainvälisellä kentällä hän on toiminut aktiivisesti vuodesta 2013 lähtien. Norvanto on tehnyt myös pitkän uran elokuvatuottajana ja kansainvälisten sekä suomalaisten indie-elokuvien levittäjänä ollen mukana skandinaavisen genre-elokuvan kansainvälisessä nousussa.
Norvannon tuottamista elokuvista tunnetuimpia ovat Marko Mäkilaakson "The Creeps" (2025), Jesse Haajan "Rendel" (2017) ja "Rendel: Cycle of Revenge" (2024) sekä Joonas Makkosen "Bunny the Killer Thing" (2015), Jussi-ehdokkuuden saanut "Johannes ei kulke Jämsän kautta" (2023) sekä "Gravediggers" (2025). 
Norvannon tuottama The Creeps -elokuva sai kansainvälisen ensi-iltansa Belgiassa, BIFFF:issä (Brussels International Fantastic Film Festival) 11.4.2025. Festivaali on perustettu vuonna 1983 ja se on yksi maailman suurimpia kansainvälisiä fantasiaelokuvafestivaaleja. Kansainvälisessä ensi-illassa oli mukana mm. elokuvan yksi päätähdistä Christopher Lambert, joka aateloitiin festivaaleilla "Knights of the Order of the Raven" -arvonimellä yhdessä mm. elokuvaohjaaja Danny Boylen kanssa.
The Creeps valittiin maailman arvostetuimman fantasiaelokuvafestivaalin, Sitges - International Fantastic Film Festival of Catalonia, Midnight X-Treme -sarjan ohjelmistoon. The Creeps -elokuva esitettiin myös latinalaisen amerikan suurimmilla genre-elokuvafestivaaleilla, Fantaspoassa, Brasiliassa, huhtikuussa 2025. 
Elokuva sai myös hyviä arvosteluita; ""Marko Mäkilaakson synkän koominen lumiukkoslasher on viehättävän rosoinen kunnianosoitus 1980-luvun kulttiklassikoille – tehty suurella pieteetillä."” ja ”"Tämä elokuva tuo iloa – eikä se yritä olla vakava, vaan haluaa vain tarjota hauskan ja nautinnollisen hetken. Todellinen elokuvaherkku!"”.
Kansainvälistystä menestystä Norvanto saavutti, kun Suomen ensimmäinen supersankarielokuva "Rendel" (2017) pääsi levitykseen yli 60 maahan. Lisäksi Norvannon tuottama "Bunny the Killer Thing" (2015) myytiin useaan maahan. 
"Rendelin" jatko-osa, "Rendel: Cycle of Revenge" julkaistiin Euroopan Film Marketissa helmikuussa 2024, minkä jälkeen se julkaistiin mm. Saksassa, Yhdysvalloissa, Espanjassa, Ranskassa ja Suomessa. Suomen julkaisun aikaan marraskuussa 2024 julkaistiin dokumenttielokuva "The Untold Secrets of the Rendel Trilogy" (2024), jossa Norvanto, Puustinen ja Lehtosaari kertovat avoimesti elokuvan tekemiseen liittyvistä ongelmista sekä Kajawood Studiosin kohtaamista sähkö- ja hulevesiongelmista Sotkamossa.
Norvanto levitti elokuvateattereihin yli 40 elokuvaa ja niistä tunnetuimpia ovat Jussi-ehdokkuuksia saaneet Mika Rätön "Samurai Rauni Reposaarelainen" (2016), Samppa Batalin "Äiti" (2019) sekä Timo Peltokankaan "Autolla Nepaliin – Unelmien elokuva" (2014), joka sai vuoden 2015 Jussi-gaalassa yleisön suosikki -palkinnon eli ns. "Yleisö-Jussin". Toukokuussa 2023 Norvanto ilmoitti lopettavansa independent-elokuvien levittämisen ja keskittyvänsä jatkossa kansainvälisiin tuotantoihin.
Norvanto toimii konsulttina kansainvälisessä yrityskentässä, mm. datakeskusten ja teknologian kehittämisen parissa. Hän toimii mm. konsultointiyritys Kajawood Investments Oy:ssä sekä teknologia- ja kiinteistösijoitusyhtiö Kajawood Oy:ssä. 
Kajawood-hanke.
Norvanto on markkinoinut käsitettä "Kajawood – Suomen Hollywood". Toiminnan strategiana on tuoda elokuvantekijöitä eri puolilta maailmaa Kajawoodin studioille Suomeen.
Norvannon vetämä Kajawood Studios -hanke julkistettiin lokakuussa 2020. Virallisesti Kajawood esiteltiin kansainvälisesti kesällä 2022 Cannesin elokuvajuhlilla. Samalla Kajawood Studios esitteli kansainvälisen muotimoguli Karl Lagerfeldin elämäkertaelokuvahankkeen.
Keväällä 2023 valmistui Kajawood Studiosin ensimmäinen vaihe, Kajawoodin VFX-jälkituotantoyksikkö, johon haettiin kansainvälisesti 200 työntekijää. Syksyllä 2023 uutisoitiin Kajawoodin saamasta kansainvälisestä rahoituksesta ja esiteltiin Kajawoodin VFX-tiloja medialle. Kajawood VFX aloitti operatiivisen toiminntansa vuonna 2023. 
Syksyllä 2024 Norvanto kertoi Kajawood-hankkeen Sotkamossa kariutuvan sähkönsaannin riittämättömyyteen ja hulevesiongelmaan. Sähköyhtiö kiistää ongelmat. Hankkeelle etsitään Kajawood Oy:n tiedotteen mukaan nyt uutta sijaintipaikkaa.
Black Lion Pictures Oy.
Black Lion Pictures Oy, elokuvien levitys- ja tuotantoyhtiö, perustettiin vuonna 2012. Yhtiö levitti elokuvateattereihin yli 40 elokuvaa, keskittyen pääasiassa kotimaisiin indie-elokuviin. Black Lion Pictures Oy:n elokuvateattereihin levittämiä elokuvia olivat indie-elokuvien ohella mm. Penélope Cruzin tähdittämä Rakas Äitini (L’immensità) (2023) ja Muumipapan Urotyöt: Erään nuoren Muumin seikkailut (2022). 
Joulukuussa 2024 Norvannon omistama elokuvien levitys- ja tuotantoyhtiö Black Lion Pictures Oy asetettiin konkurssiin. Konkurssia haki Vauraus Suomi Oy, joka oli sopinut tuotantoyhtiön kanssa miljoonan euron lainasta. Varsinaista miljoonan euron lainasummaa Black Lion Pictures Oy ei saanut käyttöönsä, sillä 65 000 euron avauspalkkion jälkeinen osuus oli siirretty sulkutilille ja pantattu lainan vakuudeksi. Vauraus Suomi Oyj haki Black Lion Pictures Oy:tä konkurssiin lainan korkoihin ja kuluihin liittyen, yhteensä 111 004,30 euroa. 
Black Lion Pictures Oy väitti käräjillä, että lainaan ja rahoituskuvioon liittyisi kiristystä ja painostusta. Se vetosi myös muun muassa siihen, ettei se ollut saanut miljoonan euron lainasummaa käyttöönsä lainkaan. Konkurssipäätöksen mukaan Norvanto on tehnyt asiaan liittyen rikosilmoituksen ja pyytänyt poliisia selvittämään, liittyykö rahoituskokonaisuuteen rikollista menettelyä.
Filmografia.
Norvanto on tuottanut ja ohjannut useita pitkiä elokuvia, lyhytelokuvia, dokumentteja ja televisio-ohjelmia. 
Tunnetuimmat hänen tuotannoistaan ovat Rendel, Rendel: Cycle of Revenge ja The Creeps.